**Simonas Serapinas**|  |
| Asmeniniai duomenys |
| Gimimo data | 1982 m. vasario 24 d. (41 metai) |
| Gimimo vieta | Klaipėda,  |
| Ūgis | 1,97 m |
| Svoris | 92 kg |
| Klubas |
| Dabar žaidžia | *baigęs karjerą* |
| **Pozicija** | atakuojantis gynėjas |
| Profesionalūs klubai |
| 2000-200120012002200220032003-20062006-2008-012008-01-20082008-200920102010-201120112011-20122012-20132014-201520152015-20162017 | Kauno „LKKA-Atletas"Jonavos „Statyba-Žalgiris"Kauno „Žalgiris"Alytaus „Alita"Kėdainių „Nevėžis"Kauno „Žalgiris"Salonikų „Aris"Sopoto „Prokom Trefl"Mariupolio „Azovmaš"Klaipėdos „Neptūnas"Edirnės „Olin Genclik Spor"Varezės „Cimberio"Bonos „Telekom Baskets"Mariupolio „Azovmaš"Veisenfelso „Mitteldeutcher"Mažeikių „Mažeikiai"Alytaus „Dzūkija"Gargždų „SC Gargždai" |  |
| Šalies rinktinė |
| 2005 | Lietuva Lietuva | 1,5 |
|  Treniruotos komandos |
| 2017-20192020-20222022–2024 | Gargždų „Sporto Centras"Klaipėdos „Neptūnas-Akvaservis"Šilutės „Šilutė" |
|  |

**Simonas Serapinas** (g. 1982 m. vasario 24 d. Klaipėdoje) – buvęs Lietuvos krepšininkas, treneris.

Karjera
-------

Simonas Serapinas karjerą pradėjo LKAL lygoje, Kauno „LKKA-Atleto" komandoje, joje tapo vienu iš lyderiu ir kitą sezoną jau pradėjo Jonavos komandoje. Sezono viduryje krepšininką pastebėjo „Žalgirio" komanda ir pakvietė į savo gretas. Šioje ekipoje S. Serapinas ir baigė sezoną.

Prieš 2002–2003 m. sezoną Kauno „Žalgirio" komandos vadovai nusprendė talentingą žaidėją paskolinti „Alitos" komandai, kurioje krepšininkas turėjo gauti daug žaidimo laiko, tačiau S. Serapinas už „Alitą" sužaidė tik 10 rungtynių per kurias žaisdavo po 8,5 min. ir pelnydavo po 2,7 taško. Po tokios nesėkmingos pradžios krepšininkas nusprendė pereiti į Kėdainių „Nevėžį". Šiame klube jis tapo lyderiu, vidutiškai per rungtynes pelnydavo po 18,2 taško.

Nuo 2003 m. S. Serapinas pradėjo rungtyniauti „Žalgirio" ekipoje. Joje krepšininkas praleido trejus metus, bet lyderiu taip ir netapo. Prieš 2006–2007 m. sezoną S. Serapinas nusprendė išvykti į taip pat Eurolygoje rungtyniaujančią Salonikų „Aris" komandą. Pirmąjį sezoną lietuvis graikų komandai Eurolygoje per 10,3 min. pelnydavo po 2,7 taško. Šiame klube krepšininkas žaidė iki 2007–2008 m. sezono vidurio, kuomet persikėlė į Sopoto „Prokom Trefl" ekipą.
2008 m. liepos mėn. S. Serapinas pasirašė kontraktą su Ukrainos lygos čempione Mariupolio „Azovmaš" komanda. 2009 m. spalio pabaigoje paliko klubą.

2010 m. vasario 8 d. laikinai žaidė Klaipėdos „Neptūno" komandoje, vėliau persikėlė į Turkiją. 2011 m. vasario 24 d. sugrįžo į Klaipėdos „Neptūną", tačiau nesužaidęs nė vienerių oficialių rungtynių persikėlė į Italijos Varezės „Cimberio" klubą, su kuriuo pasirašė sutartį iki sezono pabaigos.

2005 m. S. Serapinas buvo pakviestas į Lietuvos rinktinę ir su ja žaidė Europos vyrų krepšinio čempionate. S. Serapinas sužaidė ketveriose rungtynėse, vidutiniškai žaidė po 7,3 min. ir pelnė po 1,5 taško.

2022 m. birželio pabaigoje pranešta, kad treneris persikelia į Šilutę.

Pasiekimai
----------

* 2004, 2005 m. LKL čempionas
* 2005 m. BBL čempionas
* 2006 m. LKL vicečempionas
* 2006 m. BBL vicečempionas
* 2007 m. Graikijos lygos trečios vietos laimėtojas
* 2008 m. Lenkijos čempionas
* 2017 m. RKL trečios vietos laimėtojas

Šaltiniai
---------

1. ↑
2. ↑  lrytas.lt S. Serapinas keliasi į Ukrainą Archyvuota kopija 2008-07-16 iš Wayback Machine projekto.
3. ↑
4. ↑
5. ↑
6. ↑
7. ↑  nklyga.lt S. Serapinas kitą sezoną vadovaus „Šilutei" Archyvuota kopija 2022-06-20 iš Wayback Machine projekto.